Worcester F 80 Distinctiones

57 Domus

Domus. In domorum construccione hoc ordine vtuntur. Fundamentum iaciunt, bases disponunt, columpnas erigunt, capitella preficunt, epistilia superponunt, ostia inferunt, pauimentum sternunt. Et templum in duas mansiones distingunt. Fundamentum est fides de qua Apostolus, [Heb. 11:1]: *Fides substancia sperandarum rerum*. Nam quicquid non est ex fide peccatum est. Justus quippe ex

/fol. 231vb/

fide, super hanc septem bases ordinantur. Primo septem peticiones oracionis diuinice super has septem colupnas, id est, septem dona gratie septiformis eriguntur. Hec Ysayas [11:2] enumerat dicens, *Et requiescet super eum spiritus*. Et Salomon dicit [Prou. 9:1]: *Sapientia edificauit sibi domum excidit columnas septem*. Hii sunt septem oculi in lapide vno et septem lucerne ardentes in candelabrio, hiis colupnis septem epistilia et illis septem, septem capitella apponuntur, id est, septem virtutes et septem beatitudines ennumerat dicens, [Matt. 5:3]: *Beati pauperes*, etc. Octaua beatituido redit ad caput. Adhuc quatuor parietes producuntur, id est, quatuor virtutes cardinales, quarum iusticia respicit[[1]](#footnote-1) orientem per quam timentibus Deum sol iusticie exoritur. Latus fortitudinis respicit aquilonem per quam malum resistimus. Latus temperancie respicit meridiem per quam illecebras coercemus, latus prudencie respicit occidentem per quam occumcium fugimus insidias. In hiis quinque fenestris signantur quinque sensus spirituales, id est, visus intelligentie, auditus obediencie, odoratus discrecionis, gustus dileccionis, et tactus operacionis. Contra quos dicitur mors intrauit per fenestras. Hiis ostium infertur in oriente est spes per quam ad iusticiam ingredimur exequendam. Ingredimur cuius due sunt ianue siue value, id est, abstinencia et continencia quarum prima claudi debet Nabuzardan [4 Reg. 25:8], principem cocorum ne forte subintrans subuertat templum et muros. Secunda claudi debet ne mulieres aliemgene subintrent ad subuertendum mentem Salomonis. Tectus suppositum est caritas super alias virtutes excellens que et operit multitudinem peccatorum. Interius sternitur pauimentum, id est, humilitas de qua Psal. [118:25]: *Adhesit pauimento anima mea*.

¶ Hoc templum in duas mansiones distinguitur quarum interior est sapientia que celestibus contemplandis inheret, exterior est sciencia que terrenis disponendis intendit. Interior est contemplatiua, exterior actiua. In interiori Maria audiens sedet. In exteriori[[2]](#footnote-2) Martha feruet. Nos ergo sic fategamus vt consimile templum in nobis Domino faciamus.

1. respicit ] *add*. respicit. [↑](#footnote-ref-1)
2. exteriori ] Lambeth *corr.* interiori F 80. [↑](#footnote-ref-2)